cyanic-selkie/wikianc huggingface dataset:
রেজর স্মিথ
স্বর্ণালী শিখরে আরোহণ
১৯১০ সালে রেজর স্মিথ খ্যাতির তুঙ্গে পৌঁছেন। ঐ মৌসুমে তিনি ২৪৭ উইকেট পান। নিকটতম প্রতিদ্বন্দ্বীর তুলনায় তিনি ৭২ উইকেট ব্যবধানে এগিয়ে থাকেন। তবে, ১৯০৯ সালের তুলনায় তাকে কিছু বেশি রান প্রদান করতে হয়েছিল। নমনীয় পিচে স্মিথকে খেলা দুঃষ্কর ছিল। এ সফলতায় নতুন ধরনে ডেলিভারী প্রয়োগ করেন। দ্রুতগতিসম্পন্ন লেগ ব্রেক বোলিংয়ের পাশাপাশি তীক্ষ্ণ ধাঁচের স্পিন যুক্ত করেছিলেন তিনি। তার অনেকগুলো উইকেটই শর্ট লেগের ন্যায় কাছাকাছি এলাকায় অবস্থানকারী সাহসী ফিল্ডার বিল হিচের বেশ অবদান ছিল। নর্দাম্পটনশায়ারের বিপক্ষে ওভালের খেলায় রেজর স্মিথ ২৯ রান খরচ করে ১৪ উইকেট পান। দ্বিতীয় ইনিংসে হ্যাট্রিক করেছিলেন তিনি। প্রথমটিতে ড্রপ ক্যাচ হলে তিনি তা প্রত্যাখ্যান করেন।
১৯১১ সালে শুষ্ক গ্রীষ্মের প্রখরতায় অধিকাংশ পিচই সম্পূর্ণরূপে বোলারদের প্রতিকূলে অবস্থান করে। এ পরিবেশের মাঝেও স্বল্পসংখ্যক সুযোগকে ভালোভাবে কাজে লাগান ও ১৬০ উইকেট নিয়ে দেশের দ্বিতীয় সর্বোচ্চ উইকেট শিকারীতে পরিণত হয়েছিলেন। ১৯১২ সালে বর্ষণমূখর গ্রীষ্মে রেজর স্মিথের বোলিং বেশ উপযোগী ছিল। শেষ তিন খেলার পূর্ব-পর্যন্ত দূর্বল বোলিংয়ের কবলে পড়েন তিনি। ২১.৪৩ গড়ে ৬৯ উইকেট লাভ করেন তিনি। তবে শেষ তিন খেলায় মারাত্মক বোলিং করে নিজের রেকর্ডকে কিছুটা উত্তরণ ঘটান।
অবসর
প্রথম বিশ্বযুদ্ধের পর রেজর স্মিথের শারীরিক গড়ন ক্রিকেট খেলার উপযোগী ছিল না। জীবনের বাদ-বাকী সময় ক্রিকেট ব্যাট নির্মাণকারী প্রতিষ্ঠান সারিজে কাজ করে যান। ১৯৪৬ সালে হৃদযন্ত্র ক্রীয়ায় আক্রান্ত হয়ে মৃত্যুবরণের পূর্ব-পর্যন্ত সেখানে কর্মরত ছিলেন। ১৫ জুলাই, ১৯৪৬ তারিখে ৬৮ বছর বয়সে লন্ডনের বার্মন্ডসে এলাকায় রেজর স্মিথের দেহাবসান ঘটে।
হাইড্রা
হাইড্রা ক্ষুদ্রাকৃতি স্বাদুপানির প্রাণীর গণ যা নিডারিয়া পর্বের হাইড্রোজোয়া শ্রেণির অন্তর্গত। এদের পাওয়া যায় নাতিশীতোষ্ণ ও গ্রীষ্মমন্ডলীয় অঞ্চলে। জীববিজ্ঞানীরা হাইড্রার প্রতি বিশেষ আগ্রহী এর পুনরুৎপত্তি ক্ষমতার জন্য।
হাইড্রার প্রকৃত আবিষ্কারক আব্রাহাম ট্রেম্বলে (Abraham Trembley, ১৭০০-১৭৮৪ খ্রিস্টাব্দে)। ক্যারোলাস লিনিয়াস এর নাম দেন হাইড্রা। হাইড্রা একটি বহুমস্তকবিশিষ্ট কাল্পনিক গ্রিক দৈত্যের(ড্রাগন) নাম। দৈত্যের বা ড্রাগনের মাথা কাটলে তার বদলে দুই বা তার বেশি মাথা গজাতো। হাইড্রা ঐ দৈত্যের মতো হারানো বা ক্ষতিগ্রস্ত অংশ পুনরায় সৃষ্টি করতে পারে, তাই অনেক সময় বহু মাথাওয়ালা সদস্য আবির্ভূত হয়। দেখতে হাইড্রা নামের সেই দৈত্যের মতো।
হাইড্রা মুক্তজীবী। এরা মিঠাপানিতে নিমজ্জিত কঠিন বস্তু এবং জলজ উদ্ভিদের পাতার নিচের তলে সংলগ্ন থেকে নিম্নমুখী হয়ে ঝুলে থাকে। এরা মাংসাশী। কর্ষিকার সাহায্যে খাদ্য গ্রহণ করে। চলাফেরা করে দেহের সংকোচন-প্রসারণও কর্ষিকার সাহায্যে। ব্যাপন প্রক্রিয়ায় শ্বসন ও রেচন সম্পন্ন করে। মুকুলোদগম ও দ্বিবিভাজনের সাহায্যে অযৌন জনন এবং জনন কোষ সৃষ্টি করে যৌন জনন সম্পন্ন হয়। হাইড্রা-র পুনরুৎপত্তি ক্ষমতা প্রচন্ড।
অঙ্গসংস্থান
হাইড্রার দেহ নলাকার, অরীয় প্রতিসম, প্রসারিত অবস্থায় দৈর্ঘ্য ১০ মি.মি. (০.৩৯ ইঞ্চি)। দেহের তলে চ্যাপ্টা আঠালো পদ আছে যাকে পদচাকতি বলে। পদচাকতির গ্রন্থি কোষ আঠালো পদার্থ নিঃসরণ করে।
দেহের খোলা প্রান্তে আছে মুখছিদ্র এবং একে ঘিরে থাকে ১-১২টি সরু সচল কর্ষিকা। কর্ষিকার গায়ে থাকে নিডোসাইট কোষ যাতে থাকে বিশেষ থলি নেমাটোসিস্ট। এটি দেখতে বিদ্যুৎ বাল্বের মতো এবং এতে প্যাঁচানো সূত্রক থাকে। নিডোসাইটের সরু প্রান্তে ট্রিগার হিসেবে সংবেদী রোম নিডোসিল থাকে। শিকারের সংস্পর্শে এলে রাসায়নিক প্রক্রিয়ায় নেমাটোসিস্ট নিক্ষিপ্ত হয় আর এর ভেতরে থাকা বিষাক্ত তরল হিপনোটক্সিন শিকারকে অবশ করে দেয়।
হাইড্রা দ্বিস্তরী প্রাণী, অর্থাৎ এতে দুটি ভ্রূণীয় স্তর থাকে: এপিডার্মিস ও গ্যাস্ট্রোডার্মিস। স্তর দুটির মধ্যে আছে অকোষীয় জেলির মতো পদার্থ মেসোগ্লিয়া। স্তরদ্বয়ের কোষগুলো তুলনামূলকভাবে সরল।
চলন
হাইড্রার দুটি স্বতন্ত্র চলন পদ্ধতি আছে- লুপিং বা হামাগুড়ি এবং সমারসল্টিং বা ডিগবাজি।এদের মধ্যে হামাগুড়ি ধীরে ও somersaulting দ্রুত চলনের ক্ষেত্রে । এসব পদ্ধতিতে হাইড্রা দিনে কয়েক ইঞ্চি (১০০ মি.মি.) এগোতে পারে । এছাড়া হাইড্রা গ্লাইডিং, ভাসা, সাঁতার , হেঁচড়ান , নতমুখী চলন , দেহের সংকোচন প্রসারণ , ক্রমসংকোচন ইত্যাদি ভাবে চলাচল করে।
১.লুপিং(Looping)বা ফাসচলন: লম্বা দূরত্ব অতিক্রম এর জন্য হাইড্রা সাধারণত লুপিং চলনের আশ্রয় নেয়। এ প্রক্রিয়ার শুরুতে এক পাশের পেশি আবরণী কোষগুলো সংকুচিত হয় এবং অপর পাশের অনুরূপ কোষগুলো সম্প্রসারিত হয়।ফলে হাইড্রা গতিপথের দিকে দেহকে প্রসারিত করে ও বাঁকিয়ে মৌখিক দলকে ব্যক্তির কাছাকাছি নিয়ে আসে এবং কর্ষিকা গ্লুটিন্যান্ট নেমাটোসিস্ট এর সাহায্যে আটকে ধরে। এরপর পাদ-চাকতিকে মুক্ত করে মুখের কাছাকাছি এনে স্থাপন করে এবং কর্ষিকা বিযুক্ত করে সোজা হয়ে দাঁড়ায়। এ পদ্ধতির পুনরাবৃত্তি ঘটিয়ে Hydra স্থান ত্যাগ করে। জোক বা শুঁয়াপোকা চলার সময় যেভাবে ক্রমান্বয়ে বাসের সৃষ্টি হয় হাইড্রার চলন দেখতে অনেকটা একই রকম হয় ফাঁস চলনকে জোঁকা চলন বা শুয়োপোকা চলন নামে অভিহিত করা যায়।
প্রজনন এবং জীবনচক্র
যখন খাবার থাকে বেশি অর্থাৎ অবস্থা অনুকূল তখন হাইড্রা অযৌন প্রজনন ঘটায়। তার দেহে মুকুল তৈরি হয়, যা ধীরে ধীরে বড় হয় এবং হাইড্রার আকৃতি নেয়। একটু বড় হলে মাতৃ হাইড্রা থেকে অপত্য হাইড্রা বিচ্ছিন্ন হয়ে যায়। যখন পূর্ণ বয়স্ক হয়, তখন নতুন মুকুল প্রতি দুইদিনে তৈরি হতে পারে। কিন্তু অবস্থা যখন প্রতিকূল হয়, অথবা খাবার কম হয়, অথবা শীতকালের পূর্বে হাইড্রার যৌন প্রজনন ঘটে। হাইড্রার দেহের কিছু অংশ স্ফীত হয়ে শুক্রাশয় বা ডিম্বাশয় গঠন করে। শুক্রাশয় শুক্রাণু উৎপন্ন করে, এবং শুক্রাণুকে পানিতে ছেড়ে দেয়। সর্বাধিক সক্ষম শুক্রাণুটি ডিম্বাশয়ে অবস্থিত ডিম্বাণুকে নিষিক্ত করে। নিষিক্ত ডিম্বাণুটির চারপাশে একটি শক্ত প্রাচীর গঠিত হয়। এরপর জলাশয়ের নিচে অনুকূল পরিস্থিতির জন্য অপেক্ষা করে। এরপর আবরণ ভেদ করে হাইড্রা বের হয়ে আসে এবং পূর্ণাঙ্গ জীবন অতিবাহিত করে। কিছু কিছু হাইড্রা যেমন Hydra circumcincta এবং Hydra viridissima, হচ্ছে উভলিঙ্গ। যারা একই সাথে শুক্রাশয় এবং ডিম্বাশয় উভয়ই উৎপাদন করে। Hydrozoa র অনেক সদস্যকে শিশু অবস্থায় পলিপ দশা এবং পরিণত অবস্থায় মেডুসা দশায় দেখা যায়। আবার অনেক হাইড্রায় হাইড্রোজোয়ার সদস্য হওয়া সত্তেও সমগ্র জীবনব্যাপী শুধুমাত্র পলিপ দশা দেখা যায়।
খাদ্যগ্রহণ
হাইড্রা প্রধানত জলজ অমেরুদণ্ডী প্রাণী, যেমন ড্যাফনিয়া ও সাইক্লপস খেয়ে জীবনধারণ করে।
হাইড্রার প্রধান খাদ্য 'ক্রাস্টাসীয়' নামক 'Arthropoda' পর্বের প্রাণী। তাছাড়া মাছের ডিম ও পতঙ্গের লার্ভা খায়।
হাইড্রার কিছু প্রজাতি বিভিন্ন এককোষী শৈবালের সাথে মিথোজীবী হিসেবে অবস্থান করে। হাইড্রা শৈবালকে আশ্রয় দেয়, শিকারী থেকে রক্ষা করে এবং শৈবালের সালোকসংশ্লেষণে তৈরি খাদ্যের উদ্বৃত্ত অংশ গ্রহণ করে।
বার্ধক্যহীনতা(চিরযৌবনা)
১৯৯৮ সালে প্রকাশিত এক আর্টিকেলে (যার নামExperimental Gerontology) Daniel Martinez দাবি করেন হাইড্রা জৈবিকভাবে অমরণশীল. এই প্রকাশনায় ব্যাপকভাবে উল্লেখ করা হয়েছে হাইড্রার বয়স বৃদ্ধি হয় না এবং 'অনন্তযৌবনা জীব' হিসাবে এটি সাধারণভাবে গৃহীত হয়। প্রকাশকের কাছে ২০১০ সালে Preston Estep প্রকাশ করেন একটি চিঠি, যেখানে তিনি বলেন মার্টিনেজের গবেষণা হইড্রার বার্ধক্য হয় একে বাতিল করার বদলে বরং সমর্থন করে।
হাইড্রার জীবনকাল নির্দিষ্ট না অসীম, এই বিতর্কিত বিষয় গবেষকদের আকর্ষণ করেছে বহু সময় ধরে। কিন্তু আজ গবেষকরা মার্টিনিজের গবেষণাকে পুন:প্রমাণ করে সুনিশ্চিত করেছেন, তিনি সঠিক ছিলেন। হাইড্রার স্টেম কোষের ক্ষমতা আছে নিজের কোষকে নিজে নিজেই নবায়ন করার। transcription factor, "forkhead box O" (FoxO) কে বিবেচনা করা হয় হাইড্রাকে ক্রমাগত নবীন রাখার জটিল পথপ্রদর্শক হিসাবে।
হাইড্রার অমরণশীলতা পুরোপুরি সমর্থিত, কিন্তু মানুষের ক্ষেত্রে এটা সম্ভব কি না তা আজো বিতর্কিত।যদিও এ বিষয়ে বিজ্ঞানীদের ব্যাপক উৎসাহ রয়েছে, গবেষণা চলছে, তারপরেও এ বিষয় বিজ্ঞানীদের পুরোপুরি আত্মস্থ করতে আরো বহুদূর পাড়ি দিতে হবে।মানুষের বার্ধক্য দূরীকরণের জন্য আরো অনেক গবেষণা করতে হবে।
বামন্দি ইউনিয়ন
বামন্দি ইউনিয়ন বাংলাদেশের খুলনা বিভাগের মেহেরপুর জেলার গাংনী উপজেলার একটি ইউনিয়ন পরিষদ। এটি ৭৬.২৫ কিমি২ (২৯.৪৪ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩৭৭ জন। কাথুলী ইউনিয়নে মোট গ্রামের সংখ্যা ১৫টি ও মৌজার সংখ্যা ১০টি।
মানব যৌনতার ইতিহাস
প্রাগৈতিহাসিক কাল থেকেই বিশ্বের বিভিন্ন সংস্কৃতিতে যৌন আচরণের সামাজিক গঠনবাদ - এর নিষেধাজ্ঞা, নিয়ন্ত্রণ এবং সামাজিক ও রাজনৈতিক গভীর প্রভাব ফেলেছে।
মানব যৌনতার ইতিহাস অধ্যয়ন
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Coition_of_a_Hemisected_Man_and_Woman.jpg|থাম্ব|272x272পিক্সেল|[[লিওনার্দো দা ভিঞ্চি|লিওনার্দো দা ভিঞ্চির আঁকা যোনি সংযোগের সময় দেহের অভ্যন্তরে কী ঘটে তার ব্যাখ্যা "কোয়শন অব হেমিসেক্টেড ম্যান অ্যান্ড ওমেন"(আনু. ১৪৯২)]]
সুইস বিচারপতি জোহান বাচোফেনের কাজ যৌনতার ইতিহাসের গবেষণায় একটি বড় প্রভাব ফেলেছিল। অনেক লেখক, উল্লেখযোগ্যভাবে লুইস হেনরি মরগান এবং ফ্রেডরিখ এঙ্গেলস, বাচোফেন দ্বারা প্রভাবিত হয়েছিলেন এবং এই বিষয়ে বাচোফেনের ধারণাগুলির সমালোচনা করেছিলেন, যা প্রায় পুরোপুরি প্রাচীন পুরাণে ঘনিষ্ঠ পাঠ থেকে আঁকা ছিল। ১৮৬১ সালে তাঁর বই মাদার রাইট: অ্যান ইনভেস্টিগেশন অফ দি রিলিজিয়াস অ্যান্ড জুরিডিকাল ক্যারেক্টার অফ ম্যাট্রিয়ার্কি ইন দ্য এনসাইন্ট ওয়ার্ল্ড -এ বাচোফেন লিখেছেন যে, শুরুতে মানুষের যৌনতা ছিল বিশৃঙ্খল ও এলোমেলো।
এই "এফ্রোডাইটিক" অবস্থা একটি মাতৃতান্ত্রিক "ডেমেটেরিক" পর্যায়ে প্রতিস্থাপিত হয়েছিল, যার ফলস্বরূপ মা বংশধর প্রতিষ্ঠার একমাত্র নির্ভরযোগ্য উপায় হিসাবে প্রতিষ্ঠা পেয়েছিল। যদিও বাচোফেনের মতামত পরীক্ষামূলক প্রমাণের ভিত্তিতে নয়, তা আগত চিন্তাবিদদের উপর বিশেষত সাংস্কৃতিক নৃতাত্ত্বিকতার ক্ষেত্রে যে প্রভাব ফেলেছিল সে কারণে এটি গুরুত্বপূর্ণ।
মানব যৌনতার উৎসের আধুনিক ব্যাখ্যাগুলি বিবর্তনীয় জীববিজ্ঞান এবং বিশেষত মানুষের আচরণগত বাস্তুবিদ্যার ক্ষেত্র ভিত্তি করে। বিবর্তনীয় জীববিজ্ঞান দেখায় যে মানব জিনোটাইপ, অন্যান্য সমস্ত জীবের মতো, সেই পূর্বপুরুষদের ফলাফল যারা অন্যদের চেয়ে বৃহত্তর পুনরাবৃত্তির হার নিয়ে পুনরুৎপাদন করেছে। ফলস্বরূপ যৌন আচরণের অভিযোজন কোনও নির্দিষ্ট পরিস্থিতিতে সর্বাধিক প্রজনন করার জন্য ব্যক্তির পক্ষ থেকে "প্রচেষ্টা" নয় - প্রাকৃতিক নির্বাচন ভবিষ্যত "দেখে" না। পরিবর্তে, বর্তমান আচরণ সম্ভবত নির্বাচিত শক্তির ফল যা প্লাইস্টোসিন যুগে ঘটেছিল।
উদাহরণস্বরূপ, একজন পুরুষ অনেক মহিলার সাথে সহবাস করতে চায়, সব সময় পিতামাতার বিনিয়োগ এড়িয়ে তা পারে না, কারণ তিনি "তার ফিটনেস বাড়াতে চান,"তবে প্লাইস্টোসিন যুগে যে মনস্তাত্ত্বিক কাঠামোটি বিকশিত হয়েছে এবং উন্নতি লাভ করেছে তা কখনই সরে যায় না।
বিভিন্ন সংস্কৃতিতে যৌনতা
A_flying_penis_copulating_with_a_flying_vagina._Gouache_Wellcome_L0033074.jpg|থাম্ব|একটি উড়ন্ত লিঙ্গটি একটি উড়ন্ত যোনির সাথে সঙ্গম করছে, মধ্যযুগীয় পার্সিয়ান চিত্র|alt=|বাম
ভারত
যৌনতার ইতিহাসে ভারত উল্লেখযোগ্য ভূমিকা পালন করেছিল। যৌন সম্পর্কের প্রথম যে সাহিত্যে যৌন মিলনের বিষয়টিকে বিজ্ঞান হিসাবে বিবেচনা করা হয়েছিল, তার লিখন থেকে শুরু করে আধুনিক সময়ের যৌন সম্পর্কের নতুন যুগের দার্শনিক দৃষ্টিভঙ্গির শুরুটা ভারতেই হয়েছিল। এটি যুক্তিযুক্ত হতে পারে যে ভারত শিল্প এবং সাহিত্যের মাধ্যমে যৌনশিক্ষার ব্যাপারে অগ্রণী ভূমিকা নিয়েছিল। যৌনতার প্রতি দৃষ্টিভঙ্গির প্রথম প্রমাণ হিন্দু ধর্ম, বৌদ্ধ ধর্ম এবং জৈন ধর্মের প্রাচীন গ্রন্থগুলি থেকে আসে, যার মধ্যে প্রথমটি সম্ভবত বিশ্বের প্রাচীনতম বেঁচে থাকা সাহিত্য। এই প্রাচীনতম গ্রন্থগুলির মধ্যে বেদ, যৌনতা, বিবাহ এবং উর্বর প্রার্থনার বিষয়ে নৈতিক দৃষ্টিভঙ্গি প্রকাশ করে। বেশ কয়েকটি বৈদিক রীতিতে যৌন যাদু বৈশিষ্ট্যযুক্ত, সবচেয়ে উল্লেখযোগ্য আচার অশ্বমেধ যজ্ঞ, যে যজ্ঞ প্রধান রানীর যৌন অনুকরণে মৃত ঘোড়ার সাথে শুয়ে থাকার মধ্য দিয়ে শেষ হয়; স্পষ্টতই এটি উর্বরতার অনুষ্ঠান যা রাজ্যের উৎপাদনশীলতা, সামরিক শক্তি রক্ষা এবং বৃদ্ধি করার উদ্দেশ্যে। প্রাচীন ভারতের মহাকাব্যগুলি, রামায়ণ এবং মহাভারত, যা সম্ভবত খ্রিস্টপূর্ব ১৪০০ এর প্রথম দিকে রচিত হয়েছিল, পরে এশীয় সংস্কৃতিতে বিশাল প্রভাব ফেলেছিল, আরো পরবর্তীকালে চীনা, জাপানি, তিব্বত এবং দক্ষিণ পূর্ব এশীয় সংস্কৃতিকে প্রভাবিত করেছিল। এই গ্রন্থগুলি এই মতামতকে সমর্থন করে যে, প্রাচীন ভারতে বিবাহিত দম্পতির মধ্যে পারস্পরিক কর্তব্য হিসাবে যৌনতা বিবেচিত হত, যেখানে স্বামী এবং স্ত্রী একে অপরকে সমানভাবে আনন্দিত করত। মনে হয় প্রাচীন কাল থেকেই বহুবিবাহের অনুমতি ছিল। বাস্তবে, মনে হয় এটি কেবল শাসকরা চর্চা করত, সাধারণ মানুষ এক বিবাহ প্রথা বজায় রেখেছিল। শাসক শ্রেণীর পক্ষে বংশীয় উত্তরসূরি রক্ষার উপায় হিসাবে বহুবিবাহ অনুশীলন করা অনেক সংস্কৃতিতে সাধারণ ছিল।
ভারতের সর্বাধিক প্রকাশিত যৌন সাহিত্য হলো কাম সূত্র। এই গ্রন্থ দার্শনিক, যোদ্ধা এবং আভিজাত বর্ণ, তাদের চাকর এবং উপপত্নী এবং নির্দিষ্ট ধর্মীয় আদেশ অনুসারে রচনা করা হয়েছিল। এরা এমন ব্যক্তি যাঁরা পড়তে এবং লিখতেও পারতেন এবং তাদের নির্দেশনা এবং শিক্ষা ছিল। ভারতে প্রেম-আবেগ-আনন্দের চৌষট্টিটি শিল্প শুরু হয়েছিল। চারুকলার বিভিন্ন সংস্করণ এতে রয়েছে যা সংস্কৃত ভাষায় শুরু হয়েছিল এবং অন্যান্য ভাষা যেমন ফারসি বা তিব্বতী ভাষায় অনুদিত হয়েছিল। মূল পাঠ্যগুলির অনেকগুলি অনুপস্থিত বা হারিয়ে গেছে কিন্তু তাদের অস্তিত্বের সূত্র অন্যান্য ভাষায় রয়েছে। কামসূত্র, বাৎস্যায়নের সংস্করণ, সবথেকে সুপরিচিত এবং বেঁচে যাওয়া এক সংস্করণ এবং প্রথম ইংরেজিতে অনুদিত হয়েছিল স্যার রিচার্ড বার্টন এবং এফ. এফ. আর্বুথনট কর্তৃক। কাম সূত্র সম্ভবত বিশ্বের সর্বাধিক বহুল পঠিত ধর্মনিরপেক্ষ পাঠ্য। এটি বৈবাহিক সম্পর্কের মধ্যে যৌনসঙ্গীকে আনন্দিত করার উপায়গুলি বিশদভাবে বর্ণনা করে।
চীন
আই চিং (পরিবর্তনসমূহের বই, একটি চীনা ক্লাসিক পাঠ্য যা ভবিষ্যদ্বাণী নিয়ে কাজ করে)-এ বিশ্বকে ব্যাখ্যা করার জন্য ব্যবহৃত দুটি মৌলিক মডেলের মধ্যে একটি হচ্ছে যৌন মিলন। বিব্রত না হয়ে বা কোন বাগাড়ম্বর নয়, স্বর্গকে পৃথিবীর সাথে যৌন মিলন বলে বর্ণনা করা হয়েছে। একইভাবে, নিবিড় আগ্রহের কোনও ধারণা ছাড়াই, মহান রাজনৈতিক শক্তির প্রারম্ভিক চীনা পুরুষদের পুরুষপ্রেমী দর্শন ও সাহিত্যের প্রথম দিকের অন্যতম বৃহৎ কাজ, ঝুয়াং জি (বা চুয়াং তজু ) -এ উল্লেখ করা হয়েছে।
চীনের যৌনতাবাদের দীর্ঘ ইতিহাস রয়েছে, কনফুসিয়াসের মতো নৈতিক নেতারাও নারীর সহজাত বৈশিষ্ট্যের চূড়ান্ত বিবরণ দিয়েছেন। প্রথম থেকেই, মহিলাদের কুমারীত্ব কঠোরভাবে পরিবার ও সম্প্রদায় দ্বারা প্রয়োগ করা হতো এবং পণ্য হিসাবে তাদের আর্থিক মূল্য সংযুক্ত হত। প্রথাগত সমাজে যে কোনও ধরনের সামাজিক মর্যাদার অধিকারী একজন ব্যক্তির প্রথম স্ত্রী অবশ্যই তাঁর পিতা বা দাদা তাঁর জন্য বাছাই করতো, পরে ঐ ব্যক্তি তার উপপত্নীর আকারে আরও কাঙ্ক্ষিত যৌন অংশীদার গ্রহণ করতে পারতো। তদুপরি, তার দখলে থাকা দাসীরাও তার কাছে যৌন উপলব্ধ ছিল। স্বাভাবিকভাবেই, সমস্ত পুরুষের এত কিছু করার আর্থিক সংস্থান ছিল না।
জাপান
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Nishikawa-Sukenobu.jpg|ডান|থাম্ব|350x350পিক্সেল|একজন [[কাবুকি অভিনেতা হয়ে যৌন কর্মীদের সঙ্গ উপভোগ করছে, চিত্র:নিশিকাওয়া সুকেনোবু,ইরোটিক চিত্রকর্ম, ধরণ: কাঠের ব্লক প্রিন্ট, কাগজে কালি; কিওহো যুগ (১৭১৬-১৭৩৫)]] প্রায়শই বিশ্বের প্রথম উপন্যাস বলা হয়, গেঞ্জি মনোগাতারি (গেঞ্জির গল্প )-কে, যা খ্রিস্টীয় অষ্টম শতাব্দীর কাছাকাছি সময়ে লেখা, যুবরাজ গেঞ্জির যৌন মিথস্ক্রিয়াকে বিস্তারিতভাবে এখানে বর্ণনা করা হয়েছে। এতে বোঝানো হয়েছে যে, যৌনতা সঙ্গীত বা চারুকলার মতোই সংস্কৃত জীবনের একটি মূল্যবান উপাদান। যদিও তাঁর বেশিরভাগ কামোত্তেজক কথোপকথনে মহিলারাই জড়িত ছিল, তবে একবার এক মহিলার সাথে দেখা করতে ভ্রমণে যান কিন্তু তাকে বাড়ীতে পান না, তার ছোট ভাইকে দেখেন, তিনি জানান যে, তিনি ইরোটিক সঙ্গী হিসাবে সমান সন্তোষজনক।
রোম
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Sexual_scene_on_pompeian_mural_5.jpg|থাম্ব|[[পম্পেই|পম্পেইয়ের দেয়াল চিত্রকর্ম "শীর্ষে নারী '' যৌনাসন চিত্রিত করে যা রোমান শিল্পের একটি প্রিয়: এমনকি স্পষ্ট যৌন দৃশ্যেও মহিলার স্তন প্রায়শই ঢাকা থাকে]] রোমান প্রজাতন্ত্রে নাগরিকদের নিজের দেহকে নিয়ন্ত্রণ করার দায়িত্ব পুরুষ যৌন ধারণার কেন্দ্রবিন্দু ছিল। বিবাহ পরবর্তী নারী যৌনতা উৎসাহিত করা হতো। রোমান পুরুষতান্ত্রিক সমাজে একজন "সত্যিকারের মানুষ" নিজেকে এবং অন্যকে উভয়কেই ভালভাবে পরিচালিত করার কথা বলে এবং অন্যের ব্যবহার বা সন্তুষ্টির বশীভূত হওয়া উচিত নয়। সমকামী আচরণ রোমের পুরুষতন্ত্রকে হ্রাসকারী হিসাবে ধরা হতো না, যতক্ষণ না সে অনুপ্রবেশকারী বা প্রভাবশালী ভূমিকা পালন করে। গ্রহণযোগ্য পুরুষ অংশীদাররা ছিল বেশ্যা, কৌতুক অভিনেতা এবং দাসদের মতো সামাজিকভাবে নিম্নবর্ণের।
ফরাসি পলিনেশিয়া
দ্বীপপুঞ্জগুলি তাদের যৌন সংস্কৃতির জন্য খ্যাত হয়েছে। পাশ্চাত্য সংস্কৃতিতে নিষিদ্ধ বহু যৌন ক্রিয়াকলাপ এখানে স্থানীয় সংস্কৃতিতে উপযুক্ত হিসাবে দেখা হত। পাশ্চাত্য সমাজগুলির স্পর্শে এই রীতিনীতিগুলির অনেকগুলি পরিবর্তিত হয়েছে, সুতরাং তাদের প্রাক-পশ্চিমা সামাজিক ইতিহাসের বিষয়ে গবেষণা করতে তাদের প্রাচীনকালের লেখাগুলি পড়তে হবে।
বিংশ শতাব্দী: যৌন বিপ্লব
দ্বিতীয় যৌন বিপ্লব ১৯৬০ এবং ১৯৭০ এর দশকের গোড়ার দিকে পশ্চিম জুড়ে যৌন নৈতিকতা এবং যৌন আচরণে যথেষ্ট পরিবর্তন এনেছিল। যৌন ক্রিয়াকলাপ সম্পর্কিত পরিবর্তনের একটি কারণ হ'ল গর্ভাবস্থায় যাওয়ার ব্যক্তিগত নিয়ন্ত্রণের জন্য নতুন প্রযুক্তি উদ্ভাবন। তাদের মধ্যে প্রধান ছিল, সেই সময়কার, প্রথম জন্ম নিয়ন্ত্রণের পিল। একই সাথে অনেক দেশে গর্ভপাত সম্পর্কিত উদারনীতি যেন মায়ের স্বাস্থ্যের জন্য মারাত্মক বিপদ না ডেকে আনে তার জন্য নিরাপদে এবং আইনিভাবে একটি অনাকাঙ্ক্ষিত গর্ভাবস্থা বন্ধ করা সম্ভব করে তোলে।
সমলিঙ্গের সম্পর্ক
প্রাক-শিল্প সংস্কৃতির ঐতিহাসিক এবং নৃতাত্ত্বিক উপকরণগুলির বিশদ সংকলনে, "৪২টি সংস্কৃতির মধ্যে ৪১% সমকামিতার দৃঢ় অস্বীকৃতি জানানো হয়েছিল; এটি ২১% দ্বারা গৃহীত বা অগ্রাহ্য করা হয়েছিল, এবং ১২% এ জাতীয় ধারণা প্রকাশ করেনি। ৭০টি নৃতাত্ত্বিক গ্রন্থের মধ্যে, ৫৯% সমকামিতা অনুপস্থিত বা বিরল এবং ৪১% এ উপস্থিত বা অস্বাভাবিক নয় বলে প্রতিবেদন করেছে।"
ইহুদিবাদ
সম্প্রতি, কিছু পণ্ডিত প্রশ্ন করেছিলেন যে ওল্ড টেস্টামেন্ট সকল প্রকার সমকামিতা নিষিদ্ধ করেছিল, অনুবাদ এবং প্রাচীন সাংস্কৃতিক অনুশীলনের উল্লেখের বিষয় উত্থাপন করেছিল। তবে রাব্বিনিক ইহুদী ধর্ম সমকামিতার অসম্মানিত নিন্দা করেছিল।
খ্রিস্টান
খ্রিস্টধর্ম যৌনতার বিষয়ে দুটি নতুন ধারণা নিয়ে ইহুদিদের মনোভাবকে পুনরায় জোর দিয়েছে। প্রথমত, পুনরাবৃত্তিযুক্ত ধারণা ছিল যে বিবাহ একেবারে একচেটিয়া এবং অবিচ্ছেদ্য, বিবাহবিচ্ছেদের বিষয়ে আরও দিকনির্দেশনা রেখেছিল এবং এই আইনের পিছনে কারণ এবং নীতিগুলি প্রসারিত করেছিল। দ্বিতীয়ত, ওল্ড টেস্টামেন্টের সময়ে বিবাহ প্রায় সর্বজনীন ছিল, ইডেনের মোট বিবাহের ধারাবাহিকতায়, তবে নতুন নিয়মে, গতিপথটি নতুন আকাশে ও নতুন পৃথিবীতে বিবাহ না করার লক্ষ্যে এগিয়ে গেছে। (দেখুন ম্যাথু ২২)।
পরবর্তীকালে খ্রিস্টানরা ভাবেন
সেন্ট অগাস্টিন মন্তব্য করেছিলেন যে, অ্যাডামের পতনের আগে যৌন ক্রিয়াকলাপে কোনও অভিলাষ ছিল না, তবে এটি সম্পূর্ণরূপে মানবিক কারণের অধীন ছিল। পরবর্তীকালে ধর্মতাত্ত্বিকরা অনুরূপভাবে সিদ্ধান্তে এসেছিলেন যে, যৌনতা জড়িত লালসা মূল পাপের ফল, তবে প্রায় সকলেই একমত হয়েছিলেন যে, এটি একটি মার্জনীয় পাপ, যদি অযৌক্তিক লালসা ছাড়া বিবাহের মধ্যে পরিচালিত হয়।
হিন্দু ধর্ম
ভারতে, হিন্দু ধর্ম একটি শিল্প, বিজ্ঞান এবং আধ্যাত্মিক অনুশীলন হিসাবে যৌনতার প্রতি একটি উদার মনোভাব গ্রহণ করেছিল। যৌন সম্পর্কিত ভারতীয় সাহিত্যের সর্বাধিক বিখ্যাত গ্রন্থ হ'ল কামসূত্র (প্রেমের নীতিবচন) এবং কামশাস্ত্র (কামা = আনন্দ, শাস্ত্র = বিশেষ জ্ঞান বা কৌশল থেকে)। আধ্যাত্মিক এবং ব্যবহারিক উভয় সুস্পষ্ট যৌন লেখার এই সংগ্রহটি মানব বিবাহ ও যৌন মিলনের বেশিরভাগ দিককে অন্তর্ভুক্ত করে। একে এই আকারে রুপ দিয়েছিলেন ঋষি বাৎস্যায়ন। কামসূত্র খ্রিস্টীয় তৃতীয় এবং পঞ্চম শতাব্দীর মাঝে কোনও এক সময় চূড়ান্ত রূপে রচিত হয়েছিল বলে মনে করা হয়।
ইসলাম
একজন মুসলিম পত্নী ছাড়া অন্য কারো সাথে সহবাসে লিপ্ত হয়, অর্থাত যদি পরকীয়া হয়, তবে পাপী বিবেচিত হবে এবং একটি অপরাধ হিসাবে ধরা হবে। কোরআনে একে জিনা হিসাবে উল্লেখ করা হয়েছে, কয়েকটি দেশে শাস্তিযোগ্য অপরাধ যেসব দেশে ইসলামী (শরিয়া) আইন মানা হয়। শরিয়া আইনে শাস্তিস্বরুপ অভিযুক্ত অবিবাহিত (ব্যভিচারী) হলে ১০০ দোড়ড়া শারীরিক শাস্তি এবং বিবাহিত হলে (পরস্ত্রীগমণ করলে) মৃত্যুদণ্ডের বিধান রয়েছে।
পশুকামিতা
পশুকামিতা হলো মানুষ ও প্রাণীর মধ্যে যৌন ক্রিয়াকলাপ - সম্ভবত প্রাগৈতিহাসিক সময় থেকে আসে। যৌন প্রসঙ্গে মানুষ ও প্রাণীর চিত্র কদাচিৎ চিত্রিত হয় ইউরোপে পাথুরে শিল্পকর্মে, নব্যপ্রস্তরযুগে যার সূচনা হয় প্রাণীদের গৃহপালনের শুরু থেকেই।
পতিতাবৃত্তি
বেশ্যাবৃত্তি হ'ল যৌন পরিষেবা বিক্রয়, যেমন ওরাল সেক্স বা যৌন মিলন। পতিতাবৃত্তিটিকে "বিশ্বের প্রাচীনতম পেশা" হিসাবে বর্ণনা করা হয়। গনোরিয়া কমপক্ষে ৭০০ বছর আগে রেকর্ড করা হয়েছে এবং প্যারিসের একটি জেলা এর সাথে জড়িত যা "লে ক্লাপিয়ার্স" পূর্ব নামে পরিচিত। যেখানে ঐ সময়ে পতিতাদের খুঁজে পাওয়া যায়।
কিছু সংস্কৃতিতে, বেশ্যাবৃত্তি ধর্মীয় অনুশীলনের একটি উপাদান হয়ে দাঁড়িয়েছিল। ধর্মীয় পতিতাবৃত্তি সুমের, ব্যাবিলন, প্রাচীন গ্রীস এবং ইস্রায়েলের মতো নিকট প্রাচ্যের প্রাচীন সংস্কৃতিতে ভালভাবে নথিভুক্ত, যেখানে বাইবেলে পতিতা দেখা যায়। দক্ষিণ ভারতের হিন্দু মন্দিরের পতিতা দেবদাসী ছিল, যাদের ভারত সরকার ১৯৮৮ সালে অবৈধ করেছিল।
যৌন রোগ
মানব ইতিহাসের বেশিরভাগ ক্ষেত্রেই যৌনরোগগুলি মানবতার চাবুক হয়ে দাঁড়িয়েছে। অ্যান্টিবায়োটিক আবিষ্কার না হওয়া অবধি এগুলো সমাজে মারাত্মক আকার ধারণ করেছিল।   স্বল্পমূল্যের কনডমের বিকাশ এবং যৌন রোগ সম্পর্কে শিক্ষার বিস্তার এই ঝুঁকি হ্রাস করতে সহায়তা করেছে।
এইডস
এইডস গভীরভাবে আধুনিক যৌনতা পরিবর্তন করেছে। এটি প্রথম (যদিও কিছু ইতিহাসবিদ মনে করেন যে প্রথম মামলাটি ১৯৫৯ সালে হয়েছিল) ১৯৭০ এবং ১৯৮০ এর দশকে সমকামী পুরুষ এবং শিরায় মাদক ব্যবহারকারীদের মধ্যে ছড়িয়ে পড়ে। বর্তমানে, বেশিরভাগ আক্রান্ত হলেন উন্নয়নশীল দেশগুলির মধ্যে বিপরীতকামী নারী, পুরুষ এবং শিশু। বেশিরভাগ উন্নয়নশীল দেশগুলিতে, মহামারীর ভয় বিংশ শতাব্দীর মানব যৌনতার বিভিন্ন দিককে মারাত্মকভাবে পরিবর্তন করেছে। এইডস-এর সংক্রমণের ভয় যৌন শিক্ষার ক্ষেত্রে একটি বিপ্লব ঘটিয়েছে, যা এখন সুরক্ষা এবং পরিহারকে কেন্দ্র করে এবং যৌন রোগের বিষয়ে আলোচনা করে আরও বেশি সময় ব্যয় করে।
জোলাইবাড়ী বিধানসভা কেন্দ্র
জোলাইবাড়ী বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৪,৯৪৫ জন, যার মধ্যে পুরুষ ভোটার ২৩,০২৬ জন এবং নারী ভোটার ২১,৯১৯ জন। জোলাইবাড়ী বিধানসভা কেন্দ্রে ২০১৮ ভোটার লিঙ্গানুপাত ৯৫২। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,২২৭ জন যার মধ্যে পুরুষ ভোটার ২১,১৬২ জন এবং নারী ভোটার ২০,০৬৫ জন।
সুইস গার্ড
right|thumb|পাহারারত অবস্থায় সুইস গার্ড বাহিনীর সদস্যবৃন্দ সুইস গার্ড (Pontificia Cohors Helvetica; Guardia Svizzera Pontificia; Päpstliche Schweizergarde; Garde suisse pontificale; Guardia svizra papala) হলো পোপ এবং ভ্যাটিকান সিটির নিরাপত্তা এবং শৃঙ্খলা রক্ষায় নিয়োজিত নিয়মিত বাহিনী। ১৫০৫ সালে পোপ জুলিয়াস সুইস গার্ড গঠন করেন। ৬ জন কর্মকর্তা এবং ১১০ জন পুরুষ নিয়ে সুইস গার্ড কার্যক্রম পরিচালনা করে থাকে। শুধুমাত্র সুইজারল্যান্ডের নাগরিকরাই এতে যোগ দিতে পারেন এবং সর্বনিম্ন পদের গার্ডরা বিয়ে করতে পারেন না। গার্ডের পুরুষরা রঙীন বিশেষ এক ধরনের পোশাক পরেন যা মাইকেল এঞ্জেলোর নকশা অনুসারে তৈরি করা হয়।
পঞ্চদশ থেকে অষ্টাদশ শতকের মধ্যে সুইস গার্ডের গঠন প্রক্রিয়া সম্পন্ন হয়। তখন সুইজারল্যান্ডের ভাড়াটে সেনাদল ইউরোপের সবচেয়ে দামী বাহিনী ছিল। এদের মধ্যে আবার সবচেয়ে বিখ্যাত ছিল ফরাসি সেনাবাহিনীর অন্তর্গত সুইস গার্ডরা। এরাই ১৭৯২ সালের ১০ আগস্ট ফরাসি বিপ্লবের সময় বিদ্রোহী সৈন্যদের আক্রমণ থেকে টুইলারি প্রাসাদ (Tuileries Palace) রক্ষা করে। তখন সুইস গার্ডের ৫০০ জন নিহত হয়, কিন্তু তাদের বিরত্ব স্বীকৃতি পায় যার প্রমাণ ১৮২১ সালে সুইজারল্যান্ডের লুসার্ন নগরীর একটি ফটকের বাইরে পাথর কেটে নির্মিত সিংহের ভাস্কর্য। ডেনিশ ভাস্কর বার্টেল থোরভাল্ডসেন এটির নকশা করেন।
চন্দনা রমেশ
চন্দনা রমেশ তেলুগু দেশম পার্টির একজন রাজনীতিবিদ। তিনি অন্ধ্র প্রদেশ বিধানসভায় বিধায়ক এবং রাজমন্দ্রি গ্রামীণ আসনের প্রতিনিধিত্বকারী।
মটমূড়া ইউনিয়ন
মটমূড়া ইউনিয়ন বাংলাদেশের খুলনা বিভাগের মেহেরপুর জেলার গাংনী উপজেলার একটি ইউনিয়ন পরিষদ। এটি ১২৩.৯৮ কিমি২ (৪৭.৮৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৪,৬০৯ জন। কাথুলী ইউনিয়নে মোট গ্রামের সংখ্যা ১৬টি ও মৌজার সংখ্যা ১৭টি।
এয়ার ট্যাক্সি
থাম্ব|মালদ্বীপের এয়ার ট্যাক্সির একটি ডিএইচসি-৬ টুইন ওটার এয়ার ট্যাক্সি হলো এক ধরনের ছোট বাণিজ্যিক বিমান যা চাহিদা উপর ভিত্তি করে সংক্ষিপ্ত ফ্লাইট পরিচালনা করে।
২০০১ সালে মার্কিন যুক্তরাষ্ট্রে এয়ার ট্যাক্সি অপারেশনের সম্ভাব্য স্মল এয়ারক্রাফট ট্রান্সপোর্টেশন সিস্টেম (স্যাটস) এবং লাইট-জেট বিমান উৎপাদন বৃদ্ধির পরিকল্পনা নাসা এবং এরোস্পেস শিল্প গবেষণা দ্বারা উন্নীত করা হয়। ২০১৬ সাল থেকে, এয়ার ট্যাক্সি ব্যক্তিগত বিমান যানবাহনের ক্রমবর্ধমান ক্ষেত্র, যেমন যাত্রীবাহী ড্রোনের অংশ হিসেবে আবির্ভূত হয়েছে।
নিয়মকানুন
কানাডায়, এয়ার ট্যাক্সি অপারেশনগুলো কানাডিয়ান বিমান চলাচল নিয়ন্ত্রণ আইন ৭০৩ এর অধীনে ট্রান্সপোর্ট কানাডা দ্বারা নিয়ন্ত্রিত হয়। কানাডার বিমান সংযোগের সংজ্ঞায় সমস্ত বাণিজ্যিক একক ইঞ্জিনযুক্ত বিমান, এক-পাইলট দ্বারা সমস্ত ভিজ্যুয়াল বিমানের নিয়ম অনুসারে বহু-ইঞ্জিনযুক্ত হেলিকপ্টার এবং সর্বাধিক টেক-অফ ওজন অথবা কম এবং নয় বা তার কম যাত্রী আসন, যা মানুষ বা পণ্য পরিবহন বা দর্শনীয় স্থানের জন্য ব্যবহার করা হয়। নন-টার্বো-জেট বিমানগুলোও এই শ্রেণীর অন্তর্ভুক্ত।
মার্কিন যুক্তরাষ্ট্রে, এয়ার ট্যাক্সি এবং এয়ার চার্টার অপারেশনগুলি ফেডারাল এভিয়েশন রেগুলেশনের (এফএআর) পার্ট ১৩৫ দ্বারা পরিচালিত হয়, বৃহত্তর তফসিলযুক্ত এয়ার ক্যারিয়ারগুলির বিপরীতে যা ফার পার্ট ১২১ এর মাধ্যমে আরও কঠোর মান দ্বারা পরিচালিত হয়।
দ্য ফ্রন্টিয়ার পোস্ট
ফ্রন্টিয়ার পোস্ট ১৯৮৫ সালে পাকিস্তানের পেশোয়ারে প্রতিষ্ঠিত একটি স্বাধীন ইংরেজি ভাষার দৈনিক পত্রিকা। ২০১৬ সালের হিসাবে এটি পেশোয়ার, লাহোর, ইসলামাবাদ, করাচি, কোয়েটা (পাকিস্তান) এবং কাবুল (আফগানিস্তান), ওয়াশিংটন ডিসি (ইউএসএ) থেকে প্রকাশিত হয়েছে।
ইতিহাস
১৯৮৫ সালে যখন কাগজটি প্রতিষ্ঠিত হয়েছিল, তখন ওই অঞ্চলে কোনও বিশিষ্ট সাংবাদিক ছিল না এবং এর মূল সম্পাদক আজিজ সিদ্দিকী জাতিগতভাবে পশতুন (পেশোয়ারের প্রভাবশালী জনগোষ্ঠী) ছিলেন না কোনও বা কোনও পখতুন অঞ্চল থেকে আগত না। খাইবার পাখতুনখোয়া প্রাক্তন গভর্নর ফজলে হক সহ বেশ কয়েকজন উদ্যোক্তা কাগজটি প্রতিষ্ঠায় ব্যস্ত ছিলেন।
প্রতিষ্ঠাতা, প্রধান সম্পাদক ও প্রকাশক রেহমত শাহ আফ্রিদি পাকিস্তানে গণতন্ত্র ও গণমাধ্যমের স্বাধীনতার দীর্ঘদিনের সংগ্রামের কারণে অ্যামনেস্টি ইন্টারন্যাশনালকে তাকে 'বিবেকের বন্দী' হিসাবে অভিহিত করেছিল; আফ্রিদি ১৯৯৯ সালে গ্রেপ্তার হয়েছিল। জলিল আফ্রিদি ১৯৯৯ সাল থেকে ব্যবস্থাপনা সম্পাদক হিসাবে ফ্রন্টিয়ার পোস্ট পরিচালনা করছিলেন।
ভারতীয় লোকোমোটিভ ক্লাস ডাব্লিউডিএম-৪
ভারতীয় লোকোমোটিভ ক্লাস ডাব্লিউডিএম-৪ হল ডিজেল-ইলেকট্রিক লোকোমোটিভের একটি শ্রেণি যা ১৯৬২ সালে ভারতীয় রেলের জন্য জেনারেল মোটরস (জিএম-ইএমডি) দ্বারা তৈরি করা হয়েছিল। মডেলের নামটি দাঁড়ায় ব্রডগেজ (ডাব্লিউ), ডিজেল (ডি), মিশ্র ট্র্যাফিক ইঞ্জিন (এম), চতুর্থ প্রজন্ম (৪)। তারা ১৯৬২ সালে রেলসেবায় প্রবেশ করেছিল। ১৯৬১ এবং ১৯৬২ এর মধ্যে মোট ৭২টি ডাব্লিউডিএম -4 ইঞ্জিন নির্মিত হয়েছিল।
ডাব্লিউএপি-১ এর মতো আরও আধুনিক ধরনের লোকোমোটিভ এবং বিদ্যুতায়নের চালু করার পরেও ডাব্লিউডিএম-৪ ভারতীয় রেলের সবচেয়ে দ্রুততম লোকোমোটিভগুলির মধ্যে একটি ছিল যা ৩৮ বছরেরও বেশি সময় ধরে যাত্রীবাহী ও মালবাহী সেবা দিয়ে আসছিলো। কয়েকটি ডাব্লিউডিএম-৪ ইউনিট বাংলাদেশে রফতানি করা হয়েছিল। ২০২০ সালের জানুয়ারি অব্দি সমস্ত ৭২ টি লোকোমোটিভ রেল পরিষেবা থেকে প্রত্যাহার করা হয়েছে, যার মধ্যে দুটি ইউনিট সংরক্ষণ করা হয়েছে।
উৎস
ডাব্লিউডিএম-৪ এর ইতিহাস শুরু হয়েছিল ১৯৬০ এর দশকের গোড়ার দিকে কর্নাইল সিং জ্বালানী কমিটির সুপারিশের পরে ভারতীয় রেল থেকে বাষ্পীয় লোকোমোটিভগুলি অপসারণের লক্ষ্য নিয়ে। ফলে, এই লক্ষ্য অর্জনের জন্য রোড সুইচার ক্যাব সহ কমপক্ষে ২,৬০০ হর্সপাওয়ারের (১,৯০০ কিলোওয়াট) প্রচুর সিও-সিও ডিজেল লোকোমোটিভ তৈরি করা দরকার পরেছিলো। এভাবে ভারতীয় রেল বিভিন্ন ডিজেল-বৈদ্যুতিক লোকোমোটিভের নকশার দিকে তাকাতে শুরু করে।
প্রাথমিকভাবে, ভারতীয় রেল নতুন স্পেসিফিকেশনে লোকোমোটিভ তৈরির জন্য দরপত্র আহ্বান করেছিল। নিম্নলিখিত প্রতিক্রিয়া প্রাপ্ত হয়েছিল:
প্রতিটি সংস্থা তাদের প্রোটোটাইপ জমা দেয় এবং ভারতীয় রেল এই প্রোটোটাইপগুলি যথাক্রমে ডাব্লিউডিএম-৪ শ্রেণি এবং ডাব্লিউডিএম-২ শ্রেণি হিসাবে মনোনীত করে। ভারতীয় রেল কেন ডাব্লিউডিএম-৪ হিসাবে শ্রেণিবদ্ধ করার সিদ্ধান্ত নিয়েছিল তা এখনও জানা যায়নি, কারণ যখন তাদের আদেশ দেওয়া হয়েছিল তখন পূর্বে কোনও ডাব্লিউডিএম-৩ শ্রেণি বিদ্যমান ছিল না। প্রযুক্তিগতভাবে জেনারেল মোটরসের ডাব্লিউডিএম-৪ লোকোমোটিভ অ্যালকোর ডাব্লিউডিএম-২ এর চেয়ে উন্নত ছিল, তবে ভারতীয় রেলপথ একটি প্রযুক্তি স্থানান্তর চুক্তি চেয়েছিলো যা এই লোকোমোটিভগুলিকে ভারতে উদ্ভাবিতভাবে তৈরি করতে পারত। যেহেতু জেনারেল মোটরস প্রযুক্তি স্থানান্তর চুক্তিতে সম্মত হয়নি, তাই অ্যালকো প্রোটোটাইপটি উৎপাদনের জন্য নির্বাচন করা হয়।
তবে ডাব্লিউডিএম-৪ আসার আগেও ১৯৫৭ সালে অ্যালকো থেকে আরেক ধরনের ডিজেল লোকোমোটিভ আমদানি করা হয়েছিল। এই লোকোমোটিভগুলোকে ডাব্লিউডিএম-১ হিসাবে শ্রেণিবদ্ধ করা হয়। তবে ডাব্লিউডিএম-১ গণউৎপাদনের জন্য নির্বাচিত হয়নি, কারণ এদের মাত্র একটি ফরোয়ার্ড ক্যাব রয়েছে যার ফলে এদের জন্য প্রচুর টার্নটেবিলের প্রয়োজন ছিলো।
পরিষেবার ইতিহাস
ডাব্লিউডিএম-৪ লোকোমোটিভগুলি মালবাহী ও যাত্রীবাহী উভয় ধরনের ট্রেন চালাতে সক্ষম ছিল, তবে সেগুলি প্রাথমিকভাবে যাত্রীসেবাতে ব্যবহৃত হত। ডাব্লিউডিএম-৪ হল ভারতের প্রথম ইএমডি লোকোমোটিভ এবং এটি জিটি-১৬ এর একটি মডেল। ডাব্লিউএপি-৩ শ্রেণির লোকোমোটিভ আসার আগ পর্যন্ত এগুলি ছিল ভারতের সবচেয়ে দ্রুততম লোকোমোটিভ।
কিছু ট্রেনের জন্য দুটি ডাব্লিউডিএম-৪ ইঞ্জিন ব্যবহার করা হতো, কারণ তারা সাধারণত মাত্র ৯টি কোচ টানতে পারে। ১৮ কোচের রাজধানী এক্সপ্রেস ট্রেনগুলির জন্য, এটি ছিল একটি সাধারণ ঘটনা। ডাব্লিউডিএম-৪ হিমগিরি এক্সপ্রেস এবং দুন এক্সপ্রেসসহ বেশ কয়েকটি উচ্চ-মানের এক্সপ্রেস ট্রেন চালিয়েছে। ডাব্লিউডিএম -৪ পণ্যবাহী ট্রেনে খুব কমই চলাচল করত এবং প্রাথমিকভাবে মুঘলসরাইতে (এমজিএস) নিয়োগ করা হয়েছিল। নব্বইয়ের দশকের শেষের দিকেও উল্লেখযোগ্য সংখ্যক লোকোমোটিভ মেইনলাইন এবং বিভাগীয় দায়িত্ব উভয়তে ব্যবহৃত হতো।
বিলিব্যবস্থা
৭২টি ডাব্লিউডিএম-৪ ইঞ্জিনগুলির মধ্যে কেবল ২টি সরকারীভাবে সংরক্ষণ করা হয়েছে। প্রথম লোকোমোটিভ #১৮০০১, জাতীয় রেল যাদুঘরে সংরক্ষিত আছে, এবং #১৮০৮৬ লখনউ ডিজেল লোকোমোটিভ শেডে রাখা হয়েছে। #১৮০০৪, #১৮০২২, #১৮০৯৮ এবং #১৮১০৭ ইরকন ইন্টারন্যাশনাল কিনে নিয়েছিলো এবং নির্মাণ কাজের জন্য বাংলাদেশে প্রেরণ করেছিল, কিন্তু লোকোগুলোর বয়সের কারণে তা প্রত্যাহার করা হয়েছিল।
লুৎফর রহমান (দ্ব্যর্থতা নিরসন)
লুৎফর রহমান  (لطف الرحمن) একটি পুরুষ নাম যার অর্থ পরম করুণাময়ের দান/দয়া।
লুৎফর রহমান দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
বক্কন নরসিংহুলু
বাক্কান নরসিমহুলু, জাকুলম্বা মহাবুবনগর জেলার সিনিয়র টিডিপি নেতা ছিলেন। তিনি ১৯৯৪ থেকে ১৯৯৯ সাল পর্যন্ত ভারতের অন্ধ্র প্রদেশের শাদনগর আসন থেকে আইনসভার সদস্য হিসাবে দায়িত্ব পালন করেছিলেন। তিনি তেলুগু দেশম পার্টির সদস্য।
পোস্ট-রক
পোস্ট-রক হল পরীক্ষামূলক/এক্সপেরিমেন্টাল রক সংগীতের একটি রূপ ও ধারা, যা ঐতিহ্যবাহী রক সংগীতের কাঠামো এবং রিফগুলির গঠনবিন্যাস অন্বেষণের উপর বিশেষায়িত। পোস্ট-রক শিল্পীরা সাধারণত বাদ্যযন্ত্রে বিশেষায়িত হয়,  এবং ইলেক্ট্রনিক বাদ্যযন্ত্রের সাথে থাকে নানাবিধ রক যন্ত্রের সংমিশ্রণ। ধারাটি মুলত ১৯৮০ ও ৯০-এর দশকের ইন্ডি সঙ্গীত এবং আন্ডারগ্রাউন্ড মিউজিক থেকে সৃষ্ট সঙ্গীতের একটি ধারা।
কিটন জেনিংস
প্রারম্ভিক জীবন
সান্ডারল্যান্ডে তার মা জন্মগ্রহণ করেন। ঐ সুবাদে তিনি ব্রিটিশ নাগরিকত্বের অধিকারী। অন্যদিকে তার বাবা রে জেনিংস দক্ষিণ আফ্রিকায় ১৯৭৩-৭৪ থেকে ১৯৯২-৯৩ সময়কালে প্রথম-শ্রেণীর ক্রিকেটে অংশ নিয়েছিলেন যার অধিকাংশই দক্ষিণ আফ্রিকায় বর্ণবৈষম্যবাদ চলাকালে খেলেছিলেন। পরিবারের অন্যান্য সদস্যের মধ্যে জেনিংসের কাকা কেনেথ জেনিংস ও জ্যেষ্ঠ ভ্রাতা ডিলন জেনিংস দক্ষিণ আফ্রিকায় খেলেছেন।
২০১১ মৌসুমে ডারহামে সময় কাটান। এসময়ে একাডেমি দল ও দ্বিতীয় একাদশে খেলেন। ডিসেম্বর, ২০১১ সালে গটেংয়ের সদস্যরূপে ফ্রি স্টেটের বিপক্ষে প্রথম-শ্রেণীর ক্রিকেটে অভিষেক ঘটে তার। এছাড়াও দক্ষিণ আফ্রিকার অনূর্ধ্ব-১৯ দলের সদস্য ছিলেন ও দলের অধিনায়ক হিসেবে ২০১১ সালে ইংল্যান্ড সফর করেন।
ইংল্যান্ডে বসবাস
দক্ষিণ আফ্রিকার পক্ষে খেলার সুযোগ থাকলেও আন্তর্জাতিক ক্রিকেটে ইংল্যান্ড দলকেই বেছে নেন। মার্চ, ২০১২ সালে গটেংয়ের পক্ষে সর্বশেষ খেলায় অংশ নেন। ২ এপ্রিল, ২০১২ তারিখে স্থায়ীভাবে যুক্তরাজ্যে চলে আসেন। এরফলে চার বছর বসবাস করে ইংল্যান্ড দলে এপ্রিল, ২০১৬ সালে খেলার সুযোগ পাবেন। ২০১২ সালে ডারহামের পক্ষে দ্বিতীয় একাদশে খেলতে থাকেন। আগস্ট, ২০১২ সালে সারের বিপক্ষে প্রথম-শ্রেণীর ক্রিকেটে অভিষেক ঘটে তার।
টেস্ট ক্রিকেট
নভেম্বর, ২০১৬ সালে জেনিংসকে ইংল্যান্ডের টেস্ট দলে অন্তর্ভুক্ত করা হয়। স্বাগতিক ভারতের বিপক্ষে সিরিজের শেষ দুই টেস্টে আঘাতপ্রাপ্ত হাসিব হামিদের স্থলাভিষিক্ত হন তিনি। ৮ ডিসেম্বর, ২০১৬ তারিখে ১০১তম ব্যক্তি হিসেবে অভিষেক টেস্টে সেঞ্চুরি করার কৃতিত্ব অর্জন করেন। ভারতের বিপক্ষে তার এই ১১২ রান যে-কোন উদ্বোধনী ব্যাটসম্যানের সর্বোচ্চ সংগ্রহরূপে বিবেচিত।
মাল্টিসিস্টিক ডিসপ্লেস্টিক কিডনি
মাল্টিসিস্টিক ডিসপ্লেস্টিক কিডনি (Multicystic dysplastic kidney) বা যা সংক্ষেপে এমসিডিকে হিসেবে অভিহিত হচ্ছে এক ধরনের শারীরিক অবস্থা যা ভ্রূণীয় বিকাশের সময় বৃক্ক বা কিডনির বিকলাঙ্গতার কারণের সৃষ্টি হয়। এ ধরনের ক্ষেত্রে আক্রান্ত বৃক্কে বিভিন্ন আকৃতির অনিয়মিত সিস্ট তৈরি হয়। মূত্রঘটিত তন্ত্র সংশ্লিষ্ট রোগের মধ্যে মাল্টিসিস্টিক ডিসপ্লেস্টিক কিডনির প্রকোপ খুব সাধারণ এবং এটি বাচ্চা শিশুর পেট ফোলার কারণ হতে পারে।
কারণ
বংশগত কারণে এমসিডিকে-এর সৃষ্টি হতে পারে। তবে সাধারণভাবে মূত্রসংক্রান্ত যে-কোনো ডিসেপ্লেশিয়াই বংশগত সিনড্রোমের কারণে হতে পারে যা পরবর্তীতে পরিপাকনালি, স্নায়ুতন্ত্র, বা মূত্রনালির অন্যান্য অংশকেও আক্রমণ করতে পারে। কিছু ক্ষেত্রে মা যদি নিয়মিত নির্দিষ্ট কোনো ওষুধ (যেমন উচ্চ রক্তচাপ নিয়ন্ত্রণকারী কোনো ওষুধ) সেবন করে থাকেন তবে তাও সম্ভাব্য ঝুঁকির কারণ হতে পারে।
রোগনির্ণয়
এমসিডিকে সাধারণত জন্মের আগেই আল্টাসাউন্ড পরীক্ষার মাধ্যমে নির্ণয় করা সম্ভব। গর্ভকালীন সময়ে এই রোগ নির্ণয়ের গড় বয়স প্রায় ২৮ সপ্তাহ। মাল্টিসিস্টিক ডিসপ্লেস্টিক কিডনি রোগে আক্রান্ত হওয়ার সম্ভাবনা থাকলে এই রোগ নির্ণয়ে আলাদাভাবে মূত্রের অণুবীক্ষণীয় বিশ্লেষণ করা প্রয়োজন। একটি পর্যবেক্ষণে দেখা গেছে যে, একপার্শ্বীয় ক্ষেত্রে এমসিডিকে হওয়ার প্রবণতা পুরুষের মধ্যে বেশি এবং সেক্ষেত্রে বেশিরভাগের-ই শরীরের বাম দিক বা বাশ পাশের বৃক্ক আক্রান্ত হয়েছে।
চিকিৎসা
মাল্টিসিস্টিক ডিসপ্লেস্টিক কিডনি রোগের কোনো চিকিৎসা নেই। তবে এক্ষেত্রে রোগীকে প্রথম কয়েক বছর নিয়মিত আল্ট্রাসাউন্ড পরীক্ষার পর্যবেক্ষণের মধ্যে রাখা হয় এবং নিশ্চিত হওয়ার চেষ্টা করা হয় যে সুস্থ বৃক্কটি যথাযথভাবে কাজ করছে এবং আক্রান্ত বৃক্কটি শরীরে কোনো নেতিবাচক প্রভাব সৃষ্টি করছে না। মারাত্মক ক্ষেত্রে, বিশেষ করে দ্বিপার্শ্বীয় ক্ষেত্রে (যখন দুটি বৃক্কই এই রোগে আক্রান্ত হয়) এটি নবজাতকের মৃত্যুর কারণ হতে পারে। তবে একপার্শ্বীয় ক্ষেত্রে এই রোগের পূর্বাভাস ভালো হতে পারে যদিও তা এ সংক্রান্ত অন্যান্য শারীরিক অসঙ্গতিগুলোর ওপর নির্ভর করে।
রোগের বিস্তার
বৃক্ক সংশ্লিষ্ট ডিসপ্লেসিয়াগুলোর মধ্যে এমসিডিকে-এর ঘটনা প্রতি ৪,০০০ শিশুর মধ্যে ১ জন হিসেবে অনুমান করা হয় যার ফলে জনসাধারণের মধ্যে এই রোগের বিস্তৃতি যথেষ্ট বিরল হিসেবে ধরা হয়।
ষোলটাকা ইউনিয়ন
ষোলটাকা ইউনিয়ন বাংলাদেশের খুলনা বিভাগের মেহেরপুর জেলার গাংনী উপজেলার একটি ইউনিয়ন পরিষদ। এটি ৭৪.৪৯ কিমি২ (২৮.৭৬ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৭৮৭ জন। কাথুলী ইউনিয়নে মোট গ্রামের সংখ্যা ৯টি ও মৌজার সংখ্যা ৬টি।
মোটকুপল্লী নরসিংহুলু
থাম্ব মটকুপল্লী নরসিমহুলু একজন ভারতীয় রাজনীতিবিদ। তিনিতেলেঙ্গানা রাজ্যের নলগোন্ডা জেলার  টুঙ্গাধুরী আসনের (এসসি সংরক্ষিত) প্রতিনিধিত্ব করেন।
জীবন
তিনি নলগোন্ডা জেলায় জন্মগ্রহণ করেছিলেন।
২০০৯ সালে তিনি থুঙ্গাথুরথি (এসসি) (বিধানসভা কেন্দ্র) থেকে বিধায়ক নির্বাচিত হয়েছিলেন। তিনি ভারতীয় জনতা পার্টির অন্তর্ভুক্ত । তিনি চন্দ্রবাবু নাইডুর সরকারের মন্ত্রী ছিলেন এবং ৬ বার বিধানসভায় নির্বাচিত হয়েছিলেন।
২০১৮ সালে তেলুগু দেশম পার্টি থেকে বেরিয়ে এসে টিডিপির বিরুদ্ধে দৃঢ়তার সাথে কাজ করছেন।
পোথুরাজু পার্থসারথি
পোথুরাজু পার্থসারথি (জন্ম: ১ জুলাই ১৯১৬, কাডাপা জেলা) ভারতের অন্ধ্র প্রদেশ রাজ্যের রাজমপেট (লোকসভা কেন্দ্র) থেকে চতুর্থ লোকসভার সদস্য ছিলেন।
তিনি রাজমপেট থেকে ৫ম, ৬ষ্ঠ এবং ৭ম লোকসভায় নির্বাচিত হয়েছিলেন।
পারভেজ রসুল
পারভেজ গোলাম রসুল জারগার (জন্ম: ১৩ ফেব্রুয়ারি ১৯৮৯) একজন ভারতীয় ক্রিকেটার যিনি একজন অল-রাউন্ডার হিসেবে জম্মু ও কাশ্মীর ক্রিকেট দলের হয়ে প্রতিনিধিত্ব করছেন।
তিনি মূলত একজন ডানহাতি ব্যাটসম্যান এবং ডানহাতি অফব্রেক বোলার হিসেবে খেলে থাকেন। রসুল জম্মু ও কাশ্মীর ক্রিকেট দলের অধিনায়ক এবং ভারত এ দলের একজন নিয়মিত খেলোয়াড়। তিনি ২০১৪ সালের আইপিএলের নিলামে সানরাইজার্স হায়দরাবাদের সাথে inr 9500000 বিনিময়ে চুক্তিবন্ধ হন। রসুল জম্মু ও কাশ্মীরের খেলোয়াড় হিসেবে আইপিএলে প্রতিনিধিত্ব করা প্রথম ক্রিকেটার হিসেবে মর্যাদা পান।
আন্তর্জাতিক জীবন
তিনি ২০১৩ জিম্বাবুয়ে সফরের জন্য ভারত জাতীয় ক্রিকেট দলে ডাক পান। তিনি বিবেক রাজদানের পরে জম্মু ও কাশ্মীর থেকে ভারত জাতীয় ক্রিকেট দলে সুযোগ পাওয়া ২য় ক্রিকেটার। কিন্তু দুর্ভাগ্যবশত উক্ত সফরে নানাবিধ কারণে কোন খেলায় সুযোগ পাননি।
অবশেষে ১৫ জুন ২০১৪ সালে মিরপুরে বাংলাদেশের বিরুদ্ধে আন্তর্জাতিক ক্রিকেটে আত্মপ্রকাশ করেন; যেখানে তিনি ১০ ওভার বল করে ৬০ রান খরচ করে ২ উইকেট লাভ করেছিলেন।
সাহারবাটি ইউনিয়ন
সাহারবাটি ইউনিয়ন বাংলাদেশের খুলনা বিভাগের মেহেরপুর জেলার গাংনী উপজেলার একটি ইউনিয়ন পরিষদ। এটি ৪৭.৬৩ কিমি২ (১৮.৩৯ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৩৫৬ জন। কাথুলী ইউনিয়নে মোট গ্রামের সংখ্যা ৯টি ও মৌজার সংখ্যা ৫টি।
আমজাদ আলী আজমী
সদর আল শরিয়া মুফতি মুহাম্মদ আমজাদ আলী আজমী (ইংরেজী: Amzad Ali Azmi) (নভেম্বর ১৮৮২ - সেপ্টেম্বর ১৯৪৮), যিনি সদরুশ শরীআহ (উর্দু: صدر الشريعه, ইসলামী আইন প্রধান) বদর-ই-তরিকাহ (আধ্যাত্মিকতার উজ্জ্বল চাঁদ) নামে পরিচিত। ছিলেন একজম ইসলামী আইনবিদ, লেখক এবং ভারতের প্রাক্তন গ্র্যান্ড মুফতি। আ'লা হযরত বৃটিশ আদালতকে আদালত হিসেবে স্বীকৃতি না দেওয়ায় তিনি মুফতি আমজাদ আলী আজমীকে সদর আল শরিয়া উপাধি দেন এবং সমগ্র ভারতবর্ষের জন্য কাজী নিযুক্ত করেন। মুফতি আমজাদ আলী আজমীর জন্ম ১৮২৮ (১৩০০ হিজরি), ভারতের উত্তর প্রদেশের ঘোসির মহল্লা করিমুদ্দীনপুরে। তাঁর বাবার নাম হাকিম জামালউদ্দিন আনসারী। তাঁর পিতা এবং দাদা ধর্মীয় ধর্মতত্ত্ব এবং ইউনানী চিকিৎসাশাস্ত্রের পণ্ডিত ছিলেন।
শিক্ষা
তিনি তার দাদার কাছ থেকে প্রাথমিক শিক্ষা লাভ করেন। এরপর তিনি তার বড় ভাই মাওলানা মুহাম্মদ সিদ্দিকীর কাছ থেকে প্রথমিক শিক্ষা লাভ করেন। এরপর তার বড় ভাইয়ের পরামর্শে জৌনপুরের মাদ্রাসা-ই-হানফিয়ায় ভর্তি হন। মাদ্রাসা-ই-হানফিয়া জৌনপুরে দরসে নিজামী শেষ করার পর মাওলানা ওয়াসি আহমদ সুরতির তত্ত্বাবধানে (মৃত্যু ১৩৩৪ হিঃ – ১৯১৬ খ্রিঃ) আহদীতে উচ্চ শিক্ষার জন্য তিনি পিলিভীতে মাদ্রাসাতুল-হাদীসে যোগদান করেন এবং ১৩২০ হিজরিতে সেই মাদ্রাসা থেকে সনদ লাভ করেন।
কর্মজীবন
শিক্ষাজীবন শেষে মানজার এ ইসলাম বেরেলিতে তিনি প্রথম শিক্ষক হিসেবে কাজ করেন। পরবর্তীতে তাকে মাতবায়ে আহলে সুন্নাহ (প্রিন্টিং প্রেস) এর তত্ত্বাবধানের দায়িত্বও অর্পণ করা হয় এবং বেরেলিতে তেহরিক জামায়াতে রেজায়ে মুস্তফার শিক্ষা শাখার সভাপতিত্বও দেওয়া হয়। এই দায়িত্বগুলি তিনি অত্যন্ত প্রচেষ্টা, নিষ্ঠা সহকারে পরিচালনা করেন, এর পাশাপাশি ফতোয়া প্রণয়নের কাজও করেন। ১৯২৪ খ্রিস্টাব্দ/১৩৪৩ হিজরিতে, তিনি দারুল উলুম মুইনিয়াহ উসমানিয়ার সদরুল মুদাররিসিন (প্রধান শিক্ষক) হিসাবে যোগদানের জন্য আজমীর শরীফে যান। ১৯৩৩ খ্রিস্টাব্দ/১৩৫১ হিজরিতে তিনি বেরেলিতে ফিরে আসেন এবং এখানে একটানা 3 বছর অবস্থান করেন। এরপর তিনি নবাব হাজী গোলাম মুহম্মদ খান শেরভান শাসক দাদুনের (আলি গড়) আমন্ত্রণে সাড়া দিয়ে দারুল উলুম হাফিজিয়াহ শেরভানির সদরুল মুদাররিসিন হিসেবে যোগদান করেন এবং পুরো সাত বছর সেখানে অবস্থান করেন। ১৯৪৩ খৃস্টাব্দ /১৩২৭ হিজরি পর্যন্ত তিনি দাদুনে থাকেন। তারপর এক বছর বেনারসে থাকেন। এরপর ১৯৪৫ খ্রিস্টাব্দ/১৩৬৪ হিজরি পর্যন্ত তিনি বেরেলীর দারুল উলুম মানজার এ ইসলামে শিক্ষকতা করেন।
পৃথ্বীরাজের বংশধরদের তাবলীগের দাওয়াত প্রদান
আজমীর মন্দিরের আশেপাশে পৃথ্বীরাজের বংশধরেরা স্থায়ী বাসিন্দা হিসাবে বসবাস করত। যদিও তারা ইসলামে ধর্মান্তরিত হয়, তবুও তারা তাদের পুরাতন অভ্যাসসমুহ বজায় রাখে। যা প্রকাশ্যে ইসলাম বিরোধী এবং কখনও কখনও নাস্তিকতা এবং মূর্তিপূজার সংস্কৃতির সীমানায় ছিল। তারা ইবাদতের মৌলিক পদ্ধতি এবং ফরায়েদ (আবশ্যিক) ও ওয়াজিবতের ব্যাপারে যথাযথভাবে পূরণের ব্যাপারেও ছিল ঘাটতি ও অবহেলা। ইমাম আমজাদ আলী আজমীর পরামর্শ ও নির্দেশনায়, তাঁর ছাত্র ও শিষ্যরা এই নামধারী মুসলমানদের মধ্যে তাবলীগের (ইসলামের বাণী, বিশেষত এর মূলনীতি এবং মূলনীতিগুলি পৌঁছে দেওয়ার) ব্যবস্থা করেন।  ধর্মীয় নেতাদের নির্দেশে তরুণ ছাত্রদের পরিদর্শন এবং প্রচার  দ্বারা শীঘ্রই তাদের সম্পূর্ণ দৃষ্টিভঙ্গি পরিবর্তন করে এবং তারা এই উৎসাহী প্রচারকদের চারপাশে জমাটবদ্ধ হয়ে পড়ে এবং তারা তাদের ইমান জাগানো উপদেশকে উন্মুক্ত হৃদয়ে এবং সমস্ত হৃদয় দিয়ে স্বাগত জানায়।
ভারতের রাজনীতিতে ভুমিকা
ইমাম একজন ধর্মীয় পণ্ডিত হিসাবে মানসিকভাবে সুরক্ষিত ছিলেন। তবে তিনি বাড়িতেও ছিলেন এবং তখনকার রাজনীতির সাথে পরিচিত ছিলেন, যা উপমহাদেশের দৈর্ঘ্য এবং প্রস্থ জুড়ে ছিল। ইমাম আহমেদ রেযা ছিলেন দ্বিজাতিতত্ত্বের প্রবক্তা। অর্থাৎ কাফের ও মুসলমানকে একটি একক জাতিতে যোগ দেওয়া যাবে না। এটাই ছিল পাকিস্তানের দাবির মূল ভিত্তি।ইমাম আজমী একটি পৃথক সত্তা হিসাবে মুসলিম জাতিসত্তার একজন সত্যিকারের বিশ্বাসী ছিলেন এবং সাইয়্যিদ নাঈম উদ্দিন মুরাদাবাদী এবং আমাদের অনেক বড় ও প্রখ্যাত আলেম ছিলেন এবং তিনি এই কারণের জন্য কোন প্রচেষ্টা ছড়িয়ে দেননি। তিনি ১৩৩৯ সালের ১৪ রজব পূর্ণ শক্তির সাথে এই তত্ত্বটি প্রচার করেছিলেন। ২৪ মার্চ ১৯২১ তারিখে, জমিয়তে উলামায়ে হিন্দের (যা বেশিরভাগ জাতীয়তাবাদী মুসলমানদের নিয়ে গঠিত) সম্মেলন অনুষ্ঠিত হয়েছিল, যেখানে আবুল কালাম আজাদসহ অন্যান্য নেতৃবৃন্দ অংশগ্রহণ করেন। জমিয়তের নেতৃবৃন্দ পুরোপুরি প্রস্তুত হয়ে এসেছিলেন এবং আত্মবিশ্বাসী ছিলেন যে তারা মুসলিম-হিন্দু ঐক্যের বিরোধীদের পরাজিত করবেন। ইমাম আজমী জামায়াতে রেযায়ে মোস্তফার একাডেমিক শাখার সভাপতি হওয়ার কারণে তিনি চ্যালেঞ্জটি গ্রহণ করেন এবং জমিয়তে উলেমায়ে হিন্দের নেতৃবৃন্দের কাছে ৭০টি প্রশ্নের উপর ভিত্তি করে একটি বিস্তৃত প্রশ্নাবলী উপস্থাপন করেন। তথাকথিত হিন্দু-মুসলিম ঐক্য এবং উল্লিখিত প্রশ্নাবলীর উত্তর দাবি করেন। কিন্তু জমিয়তে উলেমায়ে হিন্দের হিন্দুপন্থী উলামা তাদের কাছে বারবার অনুস্মারক পাঠানো সত্ত্বেও উত্থাপিত প্রশ্নের একটিও উত্তর পাঠাতে ব্যর্থ হন। ১৯৪৬ সালের এপ্রিলে অল ইন্ডিয়া সুন্নি কনফারেন্সের পৃষ্ঠপোষকতায় বেনারসে বিশাল একটি সম্মেলন অনুষ্ঠিত হয়। উক্ত অধিবেশনে পাচঁ হাজারের বেশি সংখ্যক পণ্ডিত এবং সাধু অংশগ্রহণ করেন। এই কনভেনশন পাকিস্তান প্রতিষ্ঠা ও একত্রীকরণের জন্য মৌলিক তাৎপর্য গ্রহণ করেছিল। সেই অধিবেশনে, বিশিষ্ট 'ওলামা ও মাশায়েখদের সমন্বয়ে একটি কমিটি গঠন করা হয়, যা একটি ইসলামী সরকারী সংস্থাকে সুষ্ঠুভাবে পরিচালনার উপায়ের জন্য পরামর্শ দেওয়ার জন্য এবং তাদের মতামত ও মতামত প্রদানের জন্য।
ইসলামী আইনে অবদান
জ্ঞানের বিভিন্ন শাখা ও বিজ্ঞানের বহুমাত্রিক অর্জনের স্বীকৃতিস্বরূপ ইমাম আহমদ রেযা দাদুনে (আলিগড় জেলা) থাকার সময় তাকে সদরুশ শরিয়াহ উপাধিতে ভূষিত করেন।
উল্লেখযোগ্য ছাত্র
ইমাম আজমীর ছাত্রদের নাম,
মৃত্যু
আমজাদ আলী আজমী ১৯৪৯ সালের ৬ সেপ্টেম্বরে (১৩৬৭ হিজরীতে) মুম্বাইয়ে মারা যান এবং ভারতের উত্তর প্রদেশের ঘোসিতে তাঁকে দাফন করা হয়েছিল।
বিকার
বিকার (সংস্কৃত: विकार) অর্থ পরিবর্তন, রূপ পরিবর্তন, মন পরিবর্তন, রোগ। এটি বাসুবন্ধু দ্বারা তাঁর মধ্যন্ত-বিভাগ-ভাষ্য তালিকাভুক্ত দশটি কারণের একটি। সংস্কৃত গ্রন্থে, এটি প্রাতিশাখ্যে ব্যবহৃত হয় যা ধ্বনিমূলক প্রতিস্থাপনের প্রবর্তন করে নামক অন্তে প্রতিস্থাপিত একক ও অভিযুক্ত সমাপ্তিতে বিকল্পটি উল্লেখ করে।
উদ্দালক আরুণীর সদ্বিদ্যা (সত্তার বিজ্ঞান) অনুসারে, দ্বৈতভাবে বিদ্যমান সমস্ত জিনিসই হল ভিন্নতা, সতের বিকাশ (রূপান্তর), আদি সত্তা, যিনি সর্বজনীন স্তর; নামরূপ (স্বতন্ত্র নাম ও রূপ) এর কারণে সমস্ত জিনিস সনাক্ত করা যায়। পুরুষ (ব্রহ্ম) নিজেকে রূপান্তরিত করে প্রকৃতির এই সমস্ত বহুগুণ সৃষ্টি করেছেন। এটি কার্যকারণের সাংখ্য তত্ত্ব, সতকার্যবাদের মতই, যা এই ভিত্তির উপর ভিত্তি করে যে প্রভাবটি কারণের মধ্যে বিদ্যমান, এবং মূল কারণ হল তিনটি গুণের সমন্বয়ে গঠিত প্রকৃতি যা প্রবণতা ও কার্যপ্রণালী।  প্রকৃতি বৈদিক শাস্ত্রের মধ্যে মায়ার ধারণার সাথে ঘনিষ্ঠভাবে জড়িত। বিশ্বকে সর্বদা বিকশিত হতে দেখা যায় কারণ বিকার (পরিবর্তন) হল এর স্বভাব  (প্রকৃতি); উদ্ভব ও বিলুপ্তি হল দুটি বিকার, এবং কার্যকারণ কার্যকারিতা হল পরিবর্তন শুরু করার শক্তি। পরিবর্তন (বিকার) তখনই ঘটতে পারে যখন কর্ম থাকে। অদ্বৈত বেদান্তের বিবর্তবাদে আপাত বিকার বা পরিবর্তন জড়িত, নিছক বিভ্রম।
আয়ুর্বেদে, দোষ দ্বারা উৎপন্ন রোগগুলিকে নানাত্মজ-বিকার নামে পরিচিত, একাধিক দোষ দ্বারা উৎপন্ন রোগগুলিকে সমন্যজ-বিকার নামে পরিচিত; এগুলো ব্যাধি-রোগ নয় কিন্তু স্বতন্ত্র ও চিকিৎসাযোগ্য ব্যাধি। কাম (কামনা), ক্রোধ (রাগ), লোভা (লিপ্সা), মোহ (গভীর মানসিক সংযুক্তি, মূর্খতা), মতসার্য (হিংসা) এবং মদ (অহংকার, উন্মাদনা) হল ভগবদ্গীতায় উল্লিখিত মনের বিকার।
ইন্দিরা দেবী (অভিনেত্রী)
ইন্দিরা দেবী নামে পরিচিত এফি হিপ্পোলেট ছিলেন প্রথমদিকের নির্বাক ভারতীয় চলচ্চিত্রের একজন অভিনেত্রী।
কর্মজীবন
ইন্দিরা দেবী কলকাতার অ্যাংলো-ইন্ডিয়ান সম্প্রদায়ে জন্মগ্রহন করেছিলেন। তার আসল নাম ছিল এফি হিপ্পোলেট । তিনি ভারতীয় চলচ্চিত্রের প্রথম দিকের নির্বাক চলচ্চিত্রে একজন মুখ্য অভিনেত্রী হিসাবে পরিচিত ও জনপ্রিয় ছিলেন। তিনি ১৯৩০ এর দশকে মুক্তিপ্রাপ্ত শের-ই-আরব অ্যারাবিয়ান নাইটস ছবিতে পৃথ্বীরাজ কাপুরের বিপরীতে প্রধান অভিনেত্রীর ভূমিকায় অভিনয় করেছিলেন। এই সিনেমাতে অভিনয় করে তিনি বিশেষ জনপ্রিয়তা অর্জন করেন। ১৯৩০ এর দশকের শুরুতে তিনি বিবাহ করেন। বিয়ের পর তিনি তার কর্মজীবন থেকে সাময়িক বিরতি নিয়েছিলেন। ১৯৩৫ সালে তিনি আবার চলচ্চিত্র জগতে ফিরে আসেন এবং পুনরায় সিনেমায় অভিনয় করতে শুরু করেন।
নির্বাচিত চলচ্চিত্র
ইন্দিরা দেবী ছিলেন ভারতীয় চলচ্চিত্র জগতের জন্ম্লগ্নকালে নির্মিত নির্বাক চলচ্চিত্রের এক বিশিষ্ট জনপ্রিয় মুখ। তিনি বিবিধ চলচ্চিত্রে অভিনয় করেছেন। তার অভিনীত কিছু জনপ্রিয় সিনেমা হল, মিলাপ (১৯৩৭),ওয়ামাক আজরা /সাচ্চি মহব্বত (১৯৩৫),শের-ই-আরব / অ্যারাবিয়ান নাইটস (১৯৩০), বামন অবতার (১৯৩০), গণেশ জন্ম (১৯৩০), রাজসিংহ (১৯৩০),কপাল কুন্ডলা (১৯২৯), জন (১৯২৭), দুর্গেশ নন্দিনী (১৯২৭), পুনর্জন্ম (১৯২৭) এবং জয়দেব (১৯২৬)।
ভারতীয় চলচ্চিত্রের জন্মলগ্নে ঔপন্যাসিক বঙ্কিমচন্দ্র চট্টোপাধ্যায় -এর বিভিন্ন উপন্যাস অবলম্বনে বিভিন্ন ছায়াছবি নির্মিত হয়েছিল। তার রচিত উপন্যাস রাজসিংহ, কপাল কুন্ডলা, দুর্গেশ নন্দিনী ইত্যাদির চলচ্চিত্র সংকলনে ইন্দিরা দেবী মুখ্য চরিত্রে অভিনয় করেছেন।
পেত্নী
লোককথার মতে, বেশীরভাগ ক্ষেত্রেই পেত্নী দেখতে খুবই জঘন্য হয় কিন্তু মায়াবলে এটি নিজের রূপ পরিবর্তন করে সুন্দরী নারীতে পরিনত হয়ে পুরুষদের আকর্ষণ করে নির্জনে পাহাড়ে নিয়ে হত্যা করে অথবা তাদের জীবন শক্তি নিয়ে বৃদ্ধে পরিনত করে।
সৃষ্টি
পেত্নীর ধারণাটি পারস্য থেকে আসে, যেখানে তাদের বর্ণনা দেওয়া হয়েছিল সে “নারীর আত্মার আত্মা” যারা “অত্যন্ত অসন্তুষ্ট বাসনা” নিয়ে মারা গিয়েছিল।
দক্ষিণ-পূর্ব এশিয়ায় পেত্নী হল এমন মহিলার ভূত যে প্রসবকালীন অবস্থায় মারা গিয়েছিল বা গর্ভবতী অবস্থায় মারা গিয়েছিলো বা অপরিচ্ছন্ন সময়কালে মারা গিয়েছিলো।
অপরিষ্কার সময়কাল ভারতের একটি সাধারণ কুসংস্কার, যেখানে একজন মহিলা তার রজঃস্রাব সময়কালে এবং সন্তান জন্মের বারো দিন পর্যন্ত অশুচি বলে অভিহিত হয়।   কিছু সূত্র মতে, ভারতে কোনও মহিলা যদি অপ্রাকৃত ভাবে বা প্রসবের সময়, বিশেষত দিওয়ালির সময় মারা যায় তবে তিনি পেত্নীতে পরিণত হবেন।
চেহারা
পেত্নী কালো জিহ্বা এবং মোটা রুক্ষ ঠোঁট সহ খুব কুৎসিত হিসাবে বর্ণিত হয়েছে। যদিও বিভিন্ন স্থানে এর মুখই নেই বলে বর্ণিত হয়েছে। বর্ণনা মতে, এর নখের মত শক্ত হাত এবং কুঁচকানো লম্বা চুল থাকতে পারে। কিছু জায়গায় এর অপরিচ্ছন্ন চুলের সাথে মানুষের মতো একদিক মুখ বা শূকরের মত মুখও বর্ণিত রয়েছে।  কখনও কখনও আরো বলা হয়েছে, এর সামনে সাদা এবং পিছনে কালো এবং পিছনে বাকানো উল্টো পা  রয়েছে এবং এটি উলঙ্গ হয়েও ঘোরাফেরা করে।
জগৎ প্রকাশ নাড্ডা
জগৎ প্রকাশ নাড্ডা (জন্ম: ২ ডিসেম্বর ১৯৬০) একজন ভারতীয় রাজনীতিবিদ এবং আইনজীবী। তিনি ২০ শে জানুয়ারি ২০২০ সাল থেকে ভারতীয় জনতা পার্টির সভাপতির দায়িত্ব পালন করছেন। তিনি ২০১৯ জুন থেকে জানুয়ারী ২০২০ পর্যন্ত বিজেপির কার্যনির্বাহী সভাপতি ছিলেন।
নাড্ডা হলেন সাবেক কেন্দ্রীয় স্বাস্থ্য ও পরিবার কল্যাণ মন্ত্রী, এবং হিমাচল প্রদেশের রাজ্যসভা সদস্য এবং ভারতীয় জনতা পার্টির সংসদীয় বোর্ডের সম্পাদক। এর আগে তিনি হিমাচল প্রদেশ সরকারের মন্ত্রী ছিলেন।
ব্যক্তিগত জীবন
একজন হিমাচালি হিসেবে বিহারের পাটনায় ১৯৬০ সালের ২ ডিসেম্বর নাড্ডার জন্ম হয়। তার পিতা ও মাতা হলেন নারায়ণ লাল নাড্ডা এবং কৃষ্ণ নাড্ডা। তাঁর ভাই হলেন জগত ভূষণ নাড্ডা। তিনি পাটনার সেন্ট জাভিয়ার্স স্কুলে পড়াশোনা করেছেন। তারপরে তিনি পাটনা কলেজ, পাটনা বিশ্ববিদ্যালয় থেকে বিএ লাভ করেন। পরে সিমলার হিমাচল প্রদেশ বিশ্ববিদ্যালয় থেকে এল এল বি লাভ করেন। ছোটবেলায়, দিল্লিতে অনুষ্ঠিত অল ইন্ডিয়া জুনিয়র সাঁতার চ্যাম্পিয়নশিপে তিনি বিহারের প্রতিনিধিত্ব করেছিলেন। নাড্ডা ১১ ডিসেম্বর ১৯৯১ সালে মল্লিকা নাড্ডাকে বিয়ে করেন, তাঁদের দুই দুই ছেলে রয়েছে। তাঁর শাশুড়ি জয়শ্রী বন্দ্যোপাধ্যায় ১৯৯৯ সালে লোকসভায় নির্বাচিত হয়েছিলেন।
স্বাস্থ্য
২০২০ সালের ১৩ ডিসেম্বর, নাড্ডা তার অনুসারীদের কাছে টুইট করে জানান যে লক্ষণ দেখার করার পরে তিনি করোনভাইরাসের পরীক্ষা করান ও তার পজেটিভ ফলাফল এসেছে। তিনি আরও বলেন গত কয়েকদিন যাঁরা তাঁর সংস্পর্শে এসেছে, তাঁরাও যেন নিজেকে আলাদা করে রাখে ও করোনার পরীক্ষা করায়।
রাজনৈতিক জীবন
তিনি ১৯৯৩ সালের নির্বাচনে বিলাসপুর থেকে নীলদা হিমাচল প্রদেশ বিধানসভায় নির্বাচিত হয়েছিলেন। তিনি ১৯৯৮ সালে পুনরায় নির্বাচিত হন।
তার প্রথম মেয়াদকালে, তিনি ১৯৯৪ থেকে ১৯৯৮ পর্যন্ত এইচপি আইনসভায় তাঁর দলের নেতা হিসাবে দায়িত্ব পালন করেছিলেন। দ্বিতীয় মেয়াদকালে তিনি স্বাস্থ্য ও পরিবার কল্যাণ ও সংসদ বিষয়ক মন্ত্রী ছিলেন।
২০০৭ সালের নির্বাচনে নাড্ডা আবার নির্বাচিত হয়েছিলেন। প্রেম কুমার ধুমাল সরকার গঠন করলে, তিনি ২০০৭ থেকে ২০১০ সাল পর্যন্ত বন, পরিবেশ, বিজ্ঞান ও প্রযুক্তি বিষয়ক মন্ত্রী হিসেবে দায়িত্ব পালন করেন।
নাড্ডা ২০১২ সালে বিধান সভার পুনঃনির্বাচনে অংশ নেন নি, এবং এর পরিবর্তে তিনি রাজ্যসভা নির্বাচনে অংশ নেন ও নির্বাচিত হন। ২০১৪ সালে মন্ত্রিসভার রদবদলের সময় প্রধানমন্ত্রী নরেন্দ্র মোদী নাদ্দাকে স্বাস্থ্যমন্ত্রী করেছিলেন।
জুন ২০১৯ সালে নাড্ডা বিজেপির জাতীয় কার্যনির্বাহী সভাপতি হিসাবে নিযুক্ত হন। ২০২০ সালের ২০ জানুয়ারী তিনি সর্বসম্মতিক্রমে বিজেপির জাতীয় সভাপতি নির্বাচিত হন ও অমিত শাহের কাছ থেকে দায়িত্ব বুঝে নেন।
ফ্রঁসোয়া ওলঁদ
ফ্রঁসোয়া জেরার জর্জ নিকোলা ওলঁদ (François Gérard Georges Nicolas Hollande, ; জন্ম: ১২ই আগস্ট ১৯৫৪) ফ্রান্সের সাবেক রাষ্ট্রপতি। তিনি ২০১২ সালের ফ্রান্সের রাষ্ট্রপতি নির্বাচনে তৎকালীন ক্ষমতাসীন রাষ্ট্রপতি নিকোলা সার্কোজিকে পরাজিত করে নির্বাচিত হন। নির্বাচনে তিনি জার্মানির চাপিয়ে দেওয়া ব্যয় সঙ্কোচন নীতির ধাক্কা থেকে দেশটির অর্থনীতিকে বাঁচানোর আহ্বান জানান। তিনি ২০০১ থেকে ২০০৮ খ্রিস্টাব্দ পর্যন্ত তুলোঁ শহরের নগরপ্রধান ছিলেন। তিনি ফরাসি সমাজতান্ত্রিক দলের (পার্তি সোসিয়ালিস্ত) প্রার্থী হিসেবে নির্বাচনে অংশগ্রহণ করেন।
প্রকাশনা
ওলঁদ বহুসংখ্যক গ্রন্থ ও উচ্চশিক্ষায়তনিক গবেষণাকর্ম প্রকাশ করেছেন। নিচে সেগুলির একটি নির্বাচিত তালিকা প্রদান করা হল:
সিংগাইর পৌরসভা
ইতিহাস
অক্টোবর ৩০, ২০০১ সালে গণপ্রজাতন্ত্রী বাংলাদেশ সরকারের ঘোষণার মাধ্যমে সিংগাইর পৌরসভা গঠিত হয় সিংগাইর পৌরসভা। ফেব্রুয়ারি ৮, ২০০২ সালে পৌরসভার প্রথম নির্বাচন ও শপথ গ্রহণের মাধ্যমে পৌরসভার আনুষ্ঠানিক কার্যক্রম শুরু হয়।